CELEX: 32015D1353
Language: ro
Date: 2015-08-03 00:00:00
Title: Decizia de punere în aplicare (UE) 2015/1353 a Comisiei din 3 august 2015 de modificare a anexei II la Decizia 2007/777/CE în ceea ce privește rubrica referitoare la Africa de Sud din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate în contextul riscului de gripă aviară înalt patogenă [notificată cu numărul C(2015) 5290] (Text cu relevanță pentru SEE)

5.8.2015   
            
            
               RO
            
            
               Jurnalul Oficial al Uniunii Europene
            
            
               L 208/36
            
         DECIZIA DE PUNERE ÎN APLICARE (UE) 2015/1353 A COMISIEI
   din 3 august 2015
   de modificare a anexei II la Decizia 2007/777/CE în ceea ce privește rubrica referitoare la Africa de Sud din lista țărilor terțe sau a părților acestora din care se autorizează introducerea în Uniune de produse din carne și stomacuri, vezici și intestine tratate în contextul riscului de gripă aviară înalt patogenă
   
      
         [notificată cu numărul C(2015) 5290]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 punctul 1 primul paragraf, articolul 8 punctul 4 și articolul 9 alineatul (4) litera (c),
   întrucât:
   
               (1)
            
            
               Decizia 2007/777/CE a Comisiei (2) stabilește norme de sănătate publică și animală pentru importul în Uniune și tranzitul și depozitarea în Uniune a transporturilor de produse din carne și stomacuri, vezici și intestine tratate („produsele”).
            
         
               (2)
            
            
               Părțile 2 și 3 din anexa II la Decizia 2007/777/CE stabilesc liste de țări terțe sau părți ale acestora din care este autorizată introducerea produselor în Uniune, cu condiția ca produsele să fi fost supuse unui tratament corespunzător, astfel cum este stabilit în partea 4 din anexa respectivă.
            
         
               (3)
            
            
               Africa de Sud este menționată în părțile 2 și 3 din anexa II la Decizia 2007/777/CE ca țară terță din care sunt autorizate importurile în Uniune și tranzitul prin Uniune de produse obținute de la păsări de curte, vânat de crescătorie cu pene, ratite și vânat sălbatic cu pene de pe întregul său teritoriu.
            
         
               (4)
            
            
               După apariția focarului de gripă aviară înalt patogenă („HPAI”) de subtip H5N2 pe teritoriul Africii de Sud în aprilie 2011, Decizia 2007/777/CE a fost modificată prin Regulamentul de punere în aplicare (UE) nr. 536/2011 al Comisiei (3), în scopul de a prevedea că toate produsele enumerate mai sus pot fi autorizate pentru introducerea din Africa de Sud în Uniune numai după ce au fost supuse tratamentului „D”, stabilit în partea 4 din anexa II la Decizia 2007/777/CE și care se referă la inactivarea eventualilor viruși prezenți în produse. În plus, au fost adoptate Regulamentul de punere în aplicare (UE) nr. 991/2011 al Comisiei (4) și Regulamentul de punere în aplicare (UE) nr. 110/2012 al Comisiei (5) în ceea ce privește evoluția situației epidemiologice.
            
         
               (5)
            
            
               La 2 martie 2015, Africa de Sud a prezentat informații cu privire la situația HPAI și a declarat întregul său teritoriu ca indemn de boala respectivă.
            
         
               (6)
            
            
               În prezent, aceste informații au fost evaluate de Comisie. Pe baza acestei evaluări, precum și a garanțiilor furnizate de Africa de Sud, este necesar să se modifice tratamentul prescris pentru produsele reglementate prin Decizia 2007/777/CE, pentru a se lua în considerare situația epidemiologică favorabilă.
            
         
               (7)
            
            
               Prin urmare, părțile 2 și 3 din anexa II la Decizia 2007/777/CE ar trebui modificate în consecință.
            
         
               (8)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa II la Decizia 2007/777/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 3 august 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 18, 23.1.2003, p. 11.
   
      (2)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).
   
      (3)  Regulamentul de punere în aplicare (UE) nr. 536/2011 al Comisiei din 1 iunie 2011 de modificare a anexei II la Decizia 2007/777/CE și a anexei I la Regulamentul (CE) nr. 798/2008 în ceea ce privește mențiunile referitoare la Africa de Sud în listele țărilor terțe sau ale părților acestora (JO L 147, 2.6.2011, p. 1).
   
      (4)  Regulamentul de punere în aplicare (UE) nr. 991/2011 al Comisiei din 5 octombrie 2011 de modificare a anexei II la Decizia 2007/777/CE și a anexei I la Regulamentul (CE) nr. 798/2008 în ceea ce privește mențiunile referitoare la Africa de Sud în listele țărilor terțe sau ale părților acestora cu privire la gripa aviară înalt patogenă (JO L 261, 6.10.2011, p. 19).
   
      (5)  Regulamentul de punere în aplicare (UE) nr. 110/2012 al Comisiei din 9 februarie 2012 de modificare a anexei II la Decizia 2007/777/CE și a anexei I la Regulamentul (CE) nr. 798/2008 în ceea ce privește mențiunile referitoare la Africa de Sud în listele țărilor terțe sau ale părților acestora (JO L 37, 10.2.2012, p. 50).
   
      ANEXĂ
      Anexa II la Decizia 2007/777/CE se modifică după cum urmează:
      
                  1.
               
               
                  În partea 2, rubrica aferentă Africii de Sud se înlocuiește cu următorul text:
                  
                              „ZA
                           
                           
                              Africa de Sud
                           
                           
                              C
                           
                           
                              C
                           
                           
                              C
                           
                           
                              A
                           
                           
                              D
                           
                           
                              A
                           
                           
                              A
                           
                           
                              C
                           
                           
                              C
                           
                           
                              A
                           
                           
                              A
                           
                           
                              D
                           
                           
                              XXX”
                           
                        
            
                  2.
               
               
                  În partea 3, rubrica aferentă Africii de Sud se înlocuiește cu următorul text:
                  
                              „ZA
                           
                           
                              Africa de Sud
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              XXX
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX
                           
                        
                              Africa de Sud ZA-1
                           
                           
                              E
                           
                           
                              E
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              E
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX”